شەفەق نیوز/ سەرچەوەیلیگ ئەمنی، ئمڕوو پەنجشەممە، خەوەردان لە کوشتن و زەخمداربوین چوار کەس ژینگ هاناویان وە رووداوەیل جووراجوریگ لە ناوچەیلیگ لە پارێزگایل بەسرە و نەینەوا.
سەرچەوەیل ئەرا ئاژانس شەفەق نیوز وتن؛ کابرایگ باوگ ژنەگەی خوەی وەگولە کوشت، و ئیجا لەناو ماڵەگەی لە ناوچەی قیبلە لە بەسرە خوەی کوشت.
هێزە ئەمنیەکان دەسکردنە ریاکرەیل لێکۆڵینەوە لە رووداوەگە ئەرا زانستن هووکارەیل کوشتن و خوەیکوشتنەگە، ک تا ئیسە هووکارەیل نادیارن.
لە بەسرە، هەمیش کەسیگ وە تەقین مینیگ لە جیماگەیل سوپای وەرین لە ناوچەی مەعامر سەروە قەزای فاو کوشیا.
لە رووداویگ تر، گەنجیگ لە سەنتەر ناحیەی قەیارە لە باشوور مووسڵ برای خوەی کوشت.
سەرچەوەیل وتن؛ قوربانیەگە ناوی عەباس لە نانەوایی کار کەێد، وتنیش؛ قوربانیەگە لە ماڵەگەیان دەرچگ ک خوەی و خوەشکەگەی هانە ناوی، دویای ناکۆکییگ لەناویان تا ئەو براگە بڕەسێد وە دەوانچەیگ تەقە لەلی بکەێد و لەناو جادەگە بکوشێدەی.
سەرچەوەیل وتنیش؛ بکوشەگە خوەی داگە دەس پۆلیس ناحیەی قەیارە.
